Saopštenje za medije

**Predavanje:**

**Tri veka od oslobođenja Pančeva od Turaka**

Pančevo - 07.11. 2016. – **U sredu 09. novembra u 20h viši kustos istoričar Srđan Božović održaće predavanje „Tri veka od oslobođenja Pančeva od Turaka“ u okviru obeležavanja Dana grada Pančeva.**

Početkom 19. veka Habzburška monarhija i Otomanska imperija vodile su žestoki rat. Princ Eugen Savojski, habzburški vojskovođa, odneo je pobedu nad glavninom turske vojske 1716. godine kod Petrovaradina. Iste godine Austrijanci su zauzeli Temišvar**. Da bi osigurao oslonac za dalje pohode austrijske vojske južno od Dunava, princ Eugen Savojski naredio je generalu Mersiju da sa vojskom iz Temišvara krene na Pančevo.** Kada je turska vojna posada u Pančevu videla kolika vojska joj se približava, odlučila je da napusti tvrđavu i pređe u Beograd. General Mersi im je to dozvolio, pod uslovom da ostave oružje. Pošto su Turci prihvatili njegov zahtev, **austrijska vojska ušla je 9. novembra 1716. u nebranjeno Pančevo. Od tada počinje novi period u istoriji Pančeva, period habzburške dominacije.**